સૂત્રાપાડા અને આજુ-બાજુના બંદરોના આગેવાનો દ્વારા 3૦ ઓકટોબરના રોજ સૂત્રાપાડા મામલતદારના માધ્યમથી કેન્દ્રીય શીપીંગ મંત્રાલયને રજૂઆત કરી અને જણાવેલ કે, કેન્દ્ર સરકારના શીપીંગ મંત્રાલય દ્વારા એક યોજના દરીયાની અંદર બનાવવાની તૈયારીઓ ચાલી રહી છે. જેમાં મોટી શીપોની અવર-જવર કરવા માટે દરીયામાં એક કોરીડોર (રસ્તો) રીઝર્વ કરવાનો છે જે કચ્છથી લઇને કન્યા કુમારી સુધીનો છે. તે ૧૫ નોટીકલ માઇલ પછીના ર૦ નોટીકલ માઇલ એટલે કે 3૭ કિલોમીટર પહોળો અને ૨3૦૦ કિલોમીટર લાંબો છે. જે કુલ ૮પ૧૦૦ ચોરસ કિલોમીટરનો આ વિસ્તાર માછીમારો માટે રોજગારી આપનારો છે. જો કોરીડોર બની ગયો તો માછીમારોની હાલત ભૂખે મરવાની આવશે અને ખાવા માટે ફાંફાં મારવા પડશે અને માછીમાર સાથે જોડાયેલા સંખ્યાબંધ લોકો બે રોજગાર બની જશે. આ અભણ અને પછાત માછીમારોની પાસે બીજી કોઇ રોજગારી મેળવવાની આવડત ન હોવાથી લાખો કુટુંબ ભૂખમરાનો ભોગ બની જશે.